Saterdagoggend 19 Maart 2016 - Weather Forecasting for South Africa
Saterdagoggend 19 Maart 2016
​Goeie môre almal: Hallo Kenya: A few cloudy patches in the north-west and south-west with perhaps an odd shower in the north-west. I expect a few showers in the west and south-west this afternoon and evening..
Dit is goed dat tropiese storm Emeraude lyk of hy nie weet waarheen hy wil gaan nie, solank hy daar rond karring pla hy ons nie teveel nie.
Nou nie 'n klomp reën nie maar daar was enkele mm wat oornag voorgekom het oor van die Kaapse gebiede met 'n swak koue front wat oor beweeg het, selfs amper 'n mm naby Hopefield en net suid van Koringkloof sowat 2.4mm Bellville (Stikland) het ook 'n stof natmaker gekry. Die ander koue front nog suid-wes van die Kaap lyk te swak om rêrig iets wonderlik te laat gebeur. Dan is daar vanoggend 'n paar mooi storms/buie aan die gang in die Messina gebied waar daar net suid van Messina alreeds 28mm geval het, en ek dink daar is nog reën moontlik. Redelik digte mis kom voor oor dele van PTA vanoggend, hier by my is dit net mis. Ek dink die mis sal wegbrand en dit behoort meer sonnig te word deur die dag. Oor die sentrale en westelike binneland het temperature (minimums) redelik skerp gedaal en plekke het tot onder 10 C gedraai. Ek hoop nie dit is 'n voorteken van vroeë koue nie, maar nou die ander dag het 'n boer my gesê as daar eers mis voorkom dan is die koue nie ver weg nie…. Hoop hy is verkeerd. Dat daar wel swak koue front oorland kan beweeg in die week wat kom is nie onmoontlik nie.
Op die 2de foto wys ek waar daar potensiaal is vir 'n paar buie/storms, met die groen soos altyd 'n baie beter kans. Geniet die dag en lang naweek, en met die skoolvakasie wat nou begin het en jy is oppad, ry versigtig….kom liewer 30 minute laat en is veilig…..